OŠ Bogumila Tonija, Samobor 20.4.2020.

Izvješće s aktiva Hrvatskoga jezika

Prisutni: Petra Birman, Ivana Golić, Tatjana Mesiček, Vlatka Bišćan, Katarina Škoc Zvonar, Maja Meczner

Vrednovanje učenika 6. razreda u nastavi na daljinu:

**1. jezik i komunikacija** – učenici će u 4. mjesecu dobiti brojčanu ocjenu temeljenu na dosadašnjim kratkim provjerama glagolskih vremena (kratke provjere u obliku pisanih sastavaka ili ciljanih zadataka učenici su pisali za vrijeme redovne nastave koja se izvodila u školi i za vrijeme nastave na daljinu, a ukupna ocjena je rezultat svih kratkih provjera)

**2. jezik i komunikacija** – u 5. mjesecu učenici će pisati provjeru znanja iz svih glagolskih vremena i načina

**3. lektira** – učenici će čitati lektiru po izboru, ovisno o tome što od književnih djela imaju kod kuće (poslat će im se popis djela za 6. razred kako bi mogli provjeriti imaju li što od zadanih djela kod kuće, a ukoliko nemaju, u dogovoru s nastavnicom, odabrat će djelo za čitanje) – u 5. mjesecu učenici će odraditi projekt vezan uz djelo koje čitaju, projekt će se vrednovati te će zajedno s ocjenom prethodne lektire činiti brojčanu ocjenu

**4. književnost** – učenici će u 6.mjesecu pisati književnu interpretaciju ili čitanje s razumijevanjem kao rezultat dotadašnje vježbe, provjera će se brojčano vrednovati.

Usmeno odgovaranje u dogovoru s učenikom i stručnim suradnikom samo u slučaju da je učenik između dviju zaključnih ocjena na kraju školske godine.

Vrednovanje učenika 8. razreda u nastavi na daljinu:

**1. aktivnost** – učenicima će tokom 4. mjeseca biti dodijeljena brojčana ocjena koja se temelji na provjeri usvojenost riječi, nastanka riječi, podrijetla riječi i frazema te na dosadašnjih književnim interpretacijama koje su učenici slali na provjeru nastavnicama

**2. jezik i komunikacija** – učenici će u 5. mjesecu pisati provjeru znanja iz povijesti jezika i hrvatskih narječja koja će se brojčano vrednovati

**3. lektira** – učenici će čitati lektiru po izboru, ovisno o tome što od književnih djela imaju kod kuće (poslat će im se popis djela za 8. razred kako bi mogli provjeriti imaju li što od zadanih djela kod kuće, a ukoliko nemaju, u dogovoru s nastavnicom, odabrat će djelo za čitanje) – u 5. mjesecu učenici će odraditi projekt vezan uz djelo koje čitaju, projekt će se vrednovati te će zajedno s ocjenom prethodne lektire činiti brojčanu ocjenu

**4. pisano stvaralaštvo** – tokom 5. i 6. mjeseca učenici obrađuju pisanje različitih pisanih formi (životopis, autobiografiju, molbu, pismo i sl.), svaku od pisanih formi učenici će vježbati u obliku domaće zadaće i slati nastavnici na provjeru, svaka zadaća će se bodovati. U 6. mjesecu učenici će biti brojčano ocijenjeni na temelju sakupljenih bodova.

Usmeno odgovaranje u dogovoru s učenikom i stručnim suradnikom samo u slučaju da je učenik između dviju zaključnih ocjena na kraju školske godine.

Svi učenici bit će obaviješteni o donesenim odlukama vrednovanja od strane svoje nastavnice Hrvatskoga jezika.

Prije svakog oblika vrednovanja, učenicima će biti jasno iskazani kriteriji vrednovanja pojedinog zadatka.

Vrednovanje učenika 7. razreda u nastavi na daljinu:

**1. jezik i komunikacija** – učenici će u 4. mjesecu dobiti brojčanu ocjenu iz gradiva iz dijela gradiva (rješavat će kratku provjeru u nekom od alata).

**2. jezik i komunikacija** – u 5. mjesecu učenicima će se provjeriti znanje povijesti jezika.

**3. lektira** – učenici će čitati lektiru koja će svima biti dostupna putem virtualnih izvora. Drugo lektirno djelo bit će djelo po izboru, a odredit će se u dogovoru s učenicima i odnositi na knjigu koju imaju kod kuće. Učenicima će se zadati projekt vezan uz lektirno djelo, a koji mogu odraditi samostalno. Isti će biti vrednovan ocjenom.

**4. književnost** – učenici će u 4.mjesecu pisati ili sastavak u kojem će pokazati usvojenost stilskih izražajnih sredstava ili književnu interpretaciju te će se provjera brojčano vrednovati.

Usmeno odgovaranje u dogovoru s učenikom i stručnim suradnikom samo u slučaju da je učenik između dviju zaključnih ocjena na kraju školske godine.

Vrednovanje učenika 5. razreda u nastavi na daljinu:

**1. jezik i komunikacija** – učenici će u 4. mjesecu pisati provjeru znanja o pridjevima. Do kraja nastavne godine provjerit će se znanje o glagolima, i to o infinitivu, prezentu, perfektu i futuru. Kroz svibanj će imati manje provjere koje će se vrednovati opisno, a u lipnju će imati provjeru koja će biti vrednovana brojčanom ocjenom.

**2. lektira** – učenici će čitati lektiru koja će svima biti dostupna putem virtualnih izvora. Drugo lektirno djelo bit će djelo po izboru, a odredit će se u dogovoru s učenicima i odnositi na knjigu koju imaju kod kuće. Učenicima će se zadati projekt vezan uz lektirno djelo, a koji mogu odraditi samostalno. Isti će biti vrednovan ocjenom.

**3. književnost i stvaralaštvo** – učenici će u 4. mjesecu imati ili samostalnu književnu analizu ili će pisati sastavak u kojem će se vrednovati usvojenost književnih pojmova.

Usmeno odgovaranje u dogovoru s učenikom i stručnim suradnikom samo u slučaju da je učenik između dviju zaključnih ocjena na kraju školske godine.